钦定古今图书集成/明伦汇编/官常典/第361卷 > 《明司隶职掌上书》前人
## 钦定古今图书集成/明伦汇编/官常典/第361卷 > 《明司隶职掌上书》前人

按令，御史中丞督司百僚，皇太子以下，其在行马内
有违法宪者弹纠之，虽在行马外而监司不纠，亦得
奏之。如今之文，“行马之内有违法宪”，谓禁防之事耳。
宫内禁防，外司不得而行，故专施中丞。今道路桥梁
不修，斗讼屠沽不绝，如此之比，中丞推贵州坐，即今
所谓《行马内语》，施于禁防。既云中丞督司百僚矣，何
复说行马之内乎？既云百僚，而不得复说行马之内
者。内外众官谓之“百僚”，则通内外矣。司隶所以不复
说行马内外者，禁防之事已于中丞说之故也。中丞司隶俱纠皇太子以下，则共对司内外矣。不为中丞
专司内百僚，司隶专司外百僚，自有中丞、司隶以来，
更互奏内外众官，惟所纠，得无内外之限也。而结一
旦横挫臣，臣前所以不罗缕者，冀因结奏得从私愿
也。今既所愿不从，而敕云“但为过耳，非所不及也。”以
此见原。臣忝司直之任，宜当正己率人。若其有过，不
敢受原，是以申陈其愚。司隶与中丞俱共纠皇太子
以下，则从皇太子以下，无所不纠也。得纠皇太子，而
不得纠尚书，臣之暗塞，既所未譬，皇太子为在行马
之内耶？皇太子在行马之内，而得纠之，尚书在行马
之内而不以纠，无有此理。此理灼然而结以此挫臣，
臣可无恨耳。其于观听，无乃有怪邪？臣识石公前在
殿上脱衣，为司隶荀恺所奏，先帝不以为非，于时莫
谓侵官。今臣裁纠《尚书》，而当有罪乎？